  Анжелика Тихонова корреспондент 25-тӥ куартолэзьлы Удмуртиын коронавирусэн черлан 44 выль учыръёсты пусйизы. Висисьёс пӧлын 14 аресозь вить пиналъёс но 65 арессэс ортчем 13 арлыдоос. Со сярысь элькунысь оперативной штаб ивортӥз. Диагноззы Ижкарын 17 улӥсьёслэн зэмаз, Глазкарын – 15, Сарапулын – куинь, Можгаын, Ува, Юкаменск ёросъёсын – быдэн кык, Балезино, Можга, Якшур-Бӧдья ёросъёсын – быдэн одӥг. 42 адями висёнэз вормиз Туннэ нуналлы Удмуртиын выль коронавирус инфекциен черлан 33 сюрс 895 учыр лабораториосын зэматэмын. 30 сюрс 379 адями йӧназ, 437 мурт кулӥз. Али 56-езлэн висисьёслэн тазалыксы секыт лыдъяське Элькунын выль коронавирус инфекцилы 1 миллион 137 сюрс 14 эскеронъёс ортчытӥзы, берло нуналскын – 2 сюрс 604. 25-тӥ куартолэзьлы Удмуртиын 110 сюрс 993 адями коронавируслэсь прививка пуктӥз, со пӧлысь 86 сюрс 256-ез кыкетӥ люкетсэ басьтӥзы ни. Тегъёс: Тазалык Ижкар висён Удмуртия коронавирус  